ชวลิต วิทยานนท์

**ชวลิต วิทยานนท์** (ชื่อเล่น: แฟรงก์; เกิดที่กรุงเทพมหานคร ในปี พ.ศ. 2502) จบการศึกษาในระดับประถมและมัธยมจากโรงเรียนกรุงเทพคริสเตียนวิทยาลัย สำเร็จการศึกษาระดับปริญญาตรีและโททางวิทยาศาสตร์ทางทะเล จากมหาวิทยาลัยเกษตรศาสตร์ และจุฬาลงกรณ์มหาวิทยาลัย สำเร็จการศึกษาระดับปริญญาเอกจากมหาวิทยาลัยวิทยาศาสตร์ทางทะเลและเทคโนโลยี โตเกียว กรุงโตเกียว ประเทศญี่ปุ่น 

ดร.ชวลิต วิทยานนท์ ทำการศึกษาวิจัยเกี่ยวกับความหลากหลายทางชีวภาพของปลามาตั้งแต่ปี พ.ศ. 2526 และค้นพบปลาชนิดใหม่จากประเทศไทยและประเทศใกล้เคียงรวมกันแล้วถึงวันนี้ไม่ต่ำกว่า 20 ชนิด และร่วมการค้นพบฟอสซิลเอปโคราช *Khoratpithecus piriyai* Chaimanee, Suteethorn, Jintasakul, Vidthayanon, Marandat & Jaeger, 2004 โดยมีความเชี่ยวชาญโดยเฉพาะปลาในอันดับปลาหนัง

มีผลงานการเขียนบทความตามวารสารต่าง ๆ เช่น *[[สารคดี (นิตยสาร)|สารคดี]], [[Cichlid World]]* เป็นต้น มีผลงานทางหนังสือ ได้แก่ *สิ่งมีชีวิตที่อยู่ในป่า, ปลาน้ำจืดไทย* (พ.ศ. 2544), *คู่มือปลาน้ำจืด* (พ.ศ. 2547), *คู่มือปลาทะเล* (พ.ศ. 2551), *ปลาไทย ในลุ่มแม่น้ำเจ้าพระยา* (พ.ศ. 2553) และมีผลงานทางด้านสื่อต่าง ๆ เช่น ซีดีฐานข้อมูลปลาในลุ่มแม่น้ำโขงและสนับสนุนข้อมูลด้านอนุกรมวิธานปลาในการจัดนิทรรศการในสถานแสดงพันธุ์สัตว์น้ำต่าง ๆ และจัดทำเอกสารเผยแพร่ของหน่วยราชการหลายแห่ง รวมถึงองค์กรชุมชนต่าง ๆ ให้เป็นองค์ความรู้ในการเคลื่อนไหวเพื่ออนุรักษ์ถิ่นอาศัยของสัตว์น้ำในท้องถิ่น เช่น บ้านกรูด บ่อนอก ลุ่มแม่น้ำสงคราม ปากมูล และเชียงของ

เป็นกรรมการวิทยานิพนธ์และอาจารย์พิเศษในสาขามีนวิทยาและสัตววิทยาในจุฬาลงกรณ์มหาวิทยาลัย มหาวิทยาลัยเกษตรศาสตร์ และมหาวิทยาลัยมหาสารคาม อีกทั้งยังเคยดำรงตำแหน่งหัวหน้าฝ่ายอนุรักษ์ทางทะเลและแหล่งน้ำจืด ของกองทุนสัตว์ป่าโลก (Worldwide Fund for Nature - WWF-Greater Mekong สำนักงานประเทศไทย) รองผู้อำนวยการสถาบันวิจัยไม้กลายเป็นหินและทรัพยากรธรณีฯ ของมหาวิทยาลัยราชภัฏนครราชสีมา  และปัจจุบันเป็นผู้เชี่ยวชาญอาวุโส ประจำโครงงานสิ่งแวดล้อม สำนักงานคณะกรรมาธิการลุมแม่น้ำโขง (Environment Programme Mekong River Commission) สำนักงานใหญ่เวียงจันทน์ ลาว

## ผลงานการค้นพบ
* ปลาซิวเจ้าฟ้า *Amblypharyngodon chulabhornae* Vidthayanon & Kottelat, 1990
* ปลาโมง *Pangasius conchophilus* Roberts & Vidthayanon, 1991
* ปลาซิวแคระสามจุด *Boraras micros* Kottelat & Vidthayanon, 1993 
* ปลาบู่กุดทิง *Neodontobutis aurarmus* Vidthayanon, 1995
* ปลาหมอขี้เซา *Nandus oxyrhynchus* Ng, Vidthayanon & Ng, 1996 
* ปลาบู่แคระครีบแดง *Brachygobius mekongensis* Larson & Vidthayanon, 2000 
* ปลาพลวงถ้ำ *Neolissocheilus subterraneus* Vidthayanon & Kottelat, 2003 
* ปลาค้อถ้ำพระวังแดง *Schistura spiesi * Vidthayanon & Kottelat, 2003 
* ปลาขยุยยักษ์พรหมพิราม *Acrochordonichthys gyrinus* Vidthayanon & Ng, 2003
* ปลาปล้องทองปรีดี *Schistura pridii* Vidthayanon, 2003
* ปลากระเบนแม่กลอง *Himantura kittipongi* Vidthayanon & Roberts, 2005
* ปลาค้างคาวภูคา *Oreoglanis colurus* Vidthayanon, Saenjundaeng & Ng, 2009
* ปลาค้างคาวน้ำยวม *Oreoglanis heteropogon* Vidthayanon, Saenjundaeng & Ng, 2009
* ปลาค้างคาวน้ำปาย *Oreoglanis laciniosus* Vidthayanon, Saenjundaeng & Ng, 2009
* ปลาค้างคาวคุณสืบ *Oreoglanis nakasathiani* Vidthayanon, Saenjundaeng & Ng, 2009
* ปลาค้างคาว อ. สุรพล *Oreoglanis sudarai* Vidthayanon, Saenjundaeng & Ng, 2009
* ปลาค้างคาวดอยตุง *Oreoglanis suraswadii* Vidthayanon, Saenjundaeng & Ng, 2009
* ปลาค้างคาวทุ่งช้าง *Oreoglanis tenuicauda* Vidthayanon, Saenjundaeng & Ng, 2009
* ปลาค้างคาวศิลาเพชร *Oreoglanis vicinus* Vidthayanon, Saenjundaeng & Ng, 2009
* ปลากระเบนบัว, ปลากระเบนสงขลา *Himantura aff. lobistoma*
* ปลาหวีเกศพรุ *Pseudeutropius indigens* Ng & Vidthayanon, 2011
*ปลาปักเป้าบึง *Tetraodon palustris* Saenjundaeng, Vidthayanon & Grudpan 2013

## อ้างอิง

## แหล่งข้อมูลอื่น
* กองทุนสัตว์ป่าโลก สำนักงานประเทศไทย 
* การค้นพบปลาค้างคาว 8 ชนิดจากป่าต้นน้ำภาคเหนือ 
* ความอับจนของ TRADE-OFF 
* รายงานพิเศษ : ไปเรียนรู้ ‘ คุณค่าสาละวิน ' ก่อนเผชิญหายนะที่ชื่อว่า ‘ เขื่อน '

หมวดหมู่:นักอนุรักษ์ธรรมชาติ
หมวดหมู่:นักมีนวิทยาชาวไทย
หมวดหมู่:นักสัตววิทยาชาวไทย
หมวดหมู่:อาจารย์คณะวิทยาศาสตร์
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจากคณะประมง มหาวิทยาลัยเกษตรศาสตร์
หมวดหมู่:บุคคลจากคณะสัตวแพทยศาสตร์ มหาวิทยาลัยมหาสารคาม
หมวดหมู่:นิสิตเก่าคณะวิทยาศาสตร์ จุฬาลงกรณ์มหาวิทยาลัย
หมวดหมู่:บุคคลจากมหาวิทยาลัยราชภัฏนครราชสีมา

หมวดหมู่:บุคคลจากกรุงเทพมหานคร‎‎